Kry 20% af vir verblyf wat 3 nagte of langer is. Hierdie aanbod is altyd geldig.
Surval Boutique Olive Estate is sowat 4,5 km buite Oudtshoorn op die R328-pad teen die voet van die majestueuse Swartberge in die Klein Karoo geleë. Dit is die ideale oornagplek vanaf die Kaapse Wynlande op pad na die Tuinroete of vir gaste wat die Klein Karoo wil verken. Dit is naby die Kangogrotte en verskeie ander besienswaardighede rondom Oudtshoorn.
Daar is 31 stylvolle en luukse slaapkamers met 'n plattelandse atmosfeer: 'n gerieflike wittebroodsuite, luukse kamers, gesinsvriendelike kamers en enkelkamers vir enkelreisigers.
Elke kamer het lugversorging, 'n satelliet-TV, gratis WiFi, 'n kluis, 'n yskassie, koffie- e…
Elke kamer het lugversorging, 'n satelliet-TV, gratis WiFi, 'n kluis, 'n yskassie, koffie- en teemaakgeriewe en 'n aparte ingang.
Surval Boutique Olive Estate bied ook 'n aandete-ervaring soos min by die restaurant, Su Casa. Die spyskaart is geïnspireer deur produkte uit die plaaslike Klein karoo-streek wat gekombineer word met internasionale flair. Su Casa is deel van die Confrêrie de la Chaíne des Rôtisseurs, 'n internasionale gastronomiese vereniging wat in 1950 in Parys begin is en sy oorsprong dateer uit 1248. Dié vereniging is toegewy aan keurige eetervarings.
Die spyskaart reflekteer die verlede en bring hulde aan klassieke geure en disse wat deur die jare gewild gebly het. Hier sal jy heerlike, eenvoudig heilsame maaltye geniet wat jou 'n eetervaring soos min sal bied.
'n Gevulde en toeganklike wynkelder waar jy uit die versameling puik Suid-Afrikaanse wyne kan kies is ook beskikbaar. Surval Boutique Olive Estate het net die beste variëteite waarvoor Suid-Afrika bekend is.
Su Casa het spesiale onthaalopsies vir troues, konferensies en enige ander spesiale geleenthede of funksies.
Ons nooi jou graag om 'n luukse en eksklusiewe wêreld te kom beleef waar die tyd sommer stilstaan en jy elke oomblik behoorlik kan koester, of jy nou vakansie hou of op 'n sakereis is.
Nabygeleë besienswaardighede sluit die Kangogrotte, Cango Wildlife Ranch, Wilgewandel. die Karusa-wynkelder, Art Karoo-kunsversameling, Rust-en-vrede-waterval, TBI Adventures, wildritte, die CP Nel Museum, Le Roux-dorpshuis, Arbeidsgenot en verskeie voetslaan- en fietsryroetes in die omgewing in.
Gaste wat na Surval Boutique Olive Estate gekyk het, het ook belangstelling getoon in die volgende lekke plekke:
Vanaf R696 R557 per nag (vir 1)
Op Die Pad Wat Kangogrotte Toe Gaan, Buffelsdrift, Oudtshoorn, 6620, Wes-Kaap